stanford-oval/wikipedia huggingface dataset:
חומריו האפלים
השפעות ותגובות

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
פולמן מציין כי שלושת מקורות ההשפעה הראשיים שלו הם: "על תיאטרון המריונטות" של היינריך פון קלייסט, "גן העדן האבוד" של ג'ון מילטון, ועבודותיו של ויליאם בלייק.
לטרילוגיה פן אתאיסטי חזק, ופולמן תוקף בה הן את הדת המאורגנת (ובעיקר את הכנסייה הקתולית) והן את השפעת הדת על האנשים. גישה זו הובילה להתנגדות לטרילוגיה, בעיקר בקרב קבוצות נוצריות אדוקות. עם זאת, הטרילוגיה זכתה לתמיכה ממספר חוגים דתיים ליברליים יותר שהצביעו על כך שהיא מביעה התנגדות לשימוש בדת כמכשיר דיכוי, ולא לדת עצמה; לדוגמה, הביקורת של המחבר מופנה ברובה כלפי התנגדות הנצרות הקתולית למדע, ותפיסתו כ"דברי כפירה", דבר המאפיין את גישת הכנסייה הנוצרית בימי הביניים, אולם אינו מובנה בדתות עצמן.
למרות הגישה האתאיסטית הבולטת בטרילוגיה, מבין השורות עולים דווקא סממנים דתיים מובהקים, כמו הכוונת פעולות הגיבורים (ליירה, מארי מאלון) על ידי ישות תבונית עליונה כלשהי איתה הם מתקשרים, או קיום כלשהו לאחר המוות. כמו כן המלחמה בדת עצמה היא מלחמה בחלק מאותן ישויות תבוניות עילאיות, כגון האל ומשרתיו.
פרסים

"משקפת הענבר" זכה בשנת 2002 בפרס ספר השנה של וויטברד, פרס בריטי יוקרתי. הייתה זו הפעם הראשונה שבה ספר מקטגוריית ספרי הילדים זוכה בפרס זה. "המצפן הזהוב" זכה בשנת 1995 בפרס מדליית קרנגי המוענקת לספרי ילדים. בשנת 2003 הטרילוגיה נבחרה במשאל של ה-BBC במקום השלישי בדירוג "הספר האהוב ביותר באנגליה" (לאחר שר הטבעות וגאווה ודעה קדומה, ולפני מדריך הטרמפיסט לגלקסיה).
ספרי המשך > אוקספורד של ליירה

אוקספורד של ליירה (Lyra's Oxford) הוא ספרון קצר בן 68 עמודים פרי עטו של פולמן. הסיפור מתרחש שנתיים לאחר סוף משקפת הענבר. הספר מתחיל עם ליירה ופאן יושבים על גגות של אוקספורד, כשלפתע ליירה מאתרת מרחוק דמון של מכשפה, בצורת יסעור, נרדף על ידי להקת זרזירים. בספר ניתן למצוא גם מפה מאוירת של אוקספורד בעולמה של ליירה, גלויה מהדמות מארי מאלון ותוספות שונות. הספר יצא לאור בשנת 2003 באנגלית, אך טרם תורגם לעברית.
תיאורו של פולמן לספר:
"הספר הזה מכיל סיפור ומספר דברים אחרים. הדברים האחרים יכולים להיות קשורים לסיפורים, או לא קשורים אליהם בכלל. כמו כן יכול להיות שהם קשורים לסיפורים שלא התפרסמו עדיין. קשה להגיד."
ספרי המשך > היה היה בצפון

היה היה בצפון (Once Upon a Time In The North), מתרחש כמה עשרות שנים לפני הטרילוגיה העיקרית, ומספר על איך לי סקורסבי ויוריק בירנסון נפגשו כשהיו צעירים. הספר יצא לאור בשנת 2008 באנגלית, אך טרם תורגם לעברית.
ספרי המשך > The Collectors

העלילה מתמקדת בסיפורה של גברת קולטר, לפני עלילת הטרילוגיה המקורית. במקור פורסם כספר מוקלט בשנת 2014 ופורסם כספר מוחשי לקריאה בסוף שנת 2022. הספר טרם תורגם לעברית.
ספרי המשך > Serpentine

העלילה מתמקדת בסיפורה של ליירה בת ה-18 במסעה עם פנטלימון לצפון, לאחר עלילת הטרילוגיה המקורית. במקור הספר נמכר באירוע צדקה בלבד בשנת 2004, אך בהמשך ראה אור בציבור הרחב בסוף שנת 2022. הספר טרם תורגם לעברית.
ספרי המשך > ספר האבק

ספר האבק (The Book Of Dust) היא טרילוגיית סדרת ספרי המשך המתרחשת לפני, במהלך ולאחר טרילוגיית חומריו האפלים. פולמן תיאר זאת כ"שוויון", ולא כספר המשך, אשר "התחיל ויגמר עם ליירה".
ספר האבק: סירת מבטחים (La Belle Sauvage)
הספר הראשון בסדרה מתמקד בסיפורו של ילד בשם מלקולם, שנקלע למסע בו הוא מגן על ליירה, אשר בעלילה זו עודנה תינוקת. בנוסף, מתוארים בספר סיפורם של דמויות משניות מהטרילוגיה המקורית, כמו:
כיצד פארדר קוראם וסרפינה פקאלה התאהבו?
איך ליירה הגיעה לקולג' ג'ורדן?
הספר ראה אור באנגלית בשנת 2017 ובעברית בשנת 2018 בתרגומה של יעל אכמון בהוצאת זמורה-ביתן.
ספר האבק: חבר העמים הסודי (The Secret Commonwealth)
הספר מתמקד בליירה בת ה-20, אשר נוסעת למזרח הרחוק דרך הלבנט. שמו של הספר מגיע מן הספר "אוסף פולקלור" (compilation of folklore) אשר פולמן הכריז עליו כעל הספר האהוב עליו. הספר יצא לאור באנגלית בשנת 2019 וטרם ראה אור בעברית.
הספר השלישי בסדרת "ספר האבק" טרם פורסם. בחודש אוקטובר 2022 נשאל פולמן בטוויטר מה קצב ההתקדמות והוא ענה "אני כותב אותו ברגעים אלה. הגעתי לעמוד 275".
תרגום עברי

הספר הראשון ראה אור לראשונה בעברית בשנת 1998 תחת השם "אורות צפוניים" בתרגומו של בועז וויס ובהוצאת "אופוס". ב-2003 יצא לאור בשנית, תחת השם "המצפן הזהוב" בתרגומה של יעל סלע - שפירו, ובעריכתה של רבקה פנדריך, בהוצאה משותפת של "כתר ספרים" ו"אופוס". לאחר מכן תורגמו גם "הסכין המעודן" (2004) ו"משקפת הענבר" (2005). את עטיפת הספרים המחודשים אייר דוד פולונסקי.
עיבודים > הסרט

בשנת 2002 קנו אולפני "ניו ליין סינמה" את הזכויות על הספרים, המופקים על ידם ועל ידי סקולסטיק (הוצאת הספרים של הארי פוטר בארצות הברית). את הסרטים ביים הבמאי כריס וייץ. הסרט הראשון יצא לאקרנים בישראל ב-7 בדצמבר 2007. תוכנן שאם יצליח, יצולמו שני סרטי ההמשך ברצף, כמו שר הטבעות ושני הסרטים האחרונים בטרילוגית המטריקס. במאי 2006 פרש טאקר מתפקיד הבמאי והעביר אותו לוייץ. וייץ אמר שכדי לא לפגוע ברגשות כל הצופים, ייחתכו מהסרט קטעים העוסקים בסמכות ובכנסייה. ביוני 2006 הוציאו אולפני "ניו ליין סינמה" הודעה ובה נכתב שתקציב הסרט יעמוד על כ-150 מיליון דולר. הקדימון המלא של הסרט יצא ב-10 באוקטובר 2007.
את דמותה של גברת קולטר גילמה השחקנית ניקול קידמן ואת דמותו של הלורד עזריאל גילם השחקן דניאל קרייג, הידוע בעיקר בזכות תפקידו בסרטי ג'יימס בונד. את דמותה של ליירה גילמה שחקנית צעירה ואלמונית בשם דקוטה בלו ריצ'רדס. מתוך התחשבות בסך ההכנסות בארצות הברית בלבד, הוחלט כי לא להמשיך את הטרילוגיה לשני סרטים נוספים.
עיבודים > סדרת הטלוויזיה

בנובמבר 2015 רשתות BBC ו-HBO החלו בהפקת עיבוד טלוויזיוני לחומריו האפלים, בשיתוף פעולה עם חברות Bad Wolf ו-New Line Cinema. ביוני 2018 פורסם כי ג'יימס מק'אבוי לוהק לתפקיד לורד עזריאל, רות' וילסון לוהקה לתפקיד גברת קולטר, לין-מנואל מירנדה לוהק לתפקיד לי סקורסבי ודפני קין לוהקה לתפקיד ליירה. הפרק הראשון בסדרת הטלוויזיה "חומריו האפלים" שודר ב־33 בנובמבר 2019. סדרת חומריו האפלים סיימה את שידוריה לאחר שלוש עונות בדצמבר 2022 והשלימה את עלילת שלושת ספרי הטרילוגיה.
ראו גם

חומריו האפלים (סדרת טלוויזיה)
הערות שוליים

↑  The Book of Dust: after 17 years, Pullman's latest work has new relevance
↑  Philip Pullman Returns to His Fantasy World
↑  פיליפ פולמן, משיב על קצב התקדמות כתיבת הספר השלישי בטרילוגיית "ספר האבק"., באתר Twitter
↑  "BBC One commissions adaptation of Philip Pullman's His Dark Materials". 3 בנובמבר 2015. {{cite news}}:  (עזרה)
↑  "His Dark Materials TV Show: Cast, Release Date, Writer". Den of Geek. 2018-06-12. נבדק ב-2018-06-18.(הקישור אינו פעיל)
| --- | --- |
בקרת זהויות :  BnF: cb145546576 (data)  LCCN: n98047895  MusicBrainz work: 8dabb499-9775-4f3b-a787-66723b630613  VIAF: 185877295   WorldCat (עם VIAF): 185877295 
עטיפת "המצפן הזהוב" - הספר הראשון בטרילוגיית 'חומריו האפלים'. מימין לשמאל: יוריק בירנסון, ליירה ופנטלימון, סרפינה פקלה
עטיפת "הסכין המעודן" - הספר השני בטרילוגיית 'חומריו האפלים'. באיור ניתן לראות את המלאכים בלתמוס וברוך.
עטיפת "משקפת הענבר" - הספר השלישי בטרילוגיית 'חומריו האפלים'. באיור: בצד ימין למעלה נמצא האביר טיאליס ומולו ההרפיה כנפי-חסד. מתחתם משתקפים ליירה וויל וברקע אחד מעצי הגלגלים.
"אוקספורד של ליירה"
קאסט הסדרה
חנוך חסון (מנהל)

חנוך חסון (נולד ב-7 בספטמבר 1931) הוא מנהל ועורך בתחום התרבות והבידור, ממייסדי פסטיבל הזמר והפזמון, מיוזמי תוכניות המוזיקה של קול ישראל ותוכניות הבידור של הערוץ הראשון.
חיים מוקדמים

חסון נולד בירושלים. סבו היה הרב חנוך חסון, "חנוך רבנו", מרבני חברון, אב בית הדין ומנהל בית הספר של היישוב היהודי בחברון, שנרצח עם אשתו קלרה במאורעות תרפ"ט. אביו של חנוך, רחמים, למד ראיית חשבון ובנקאות ועבד בבנק אנגלו-פלשתינה כל חייו הבוגרים.
גדל בירושלים ובחיפה, שם למד בבית הספר אליאנס ובבית הספר הריאלי. כילד למד לנגן בפסנתר ובאקורדיון, והיה פעיל בצופים, בין השאר כחניך של אהרן ידלין, לימים שר החינוך. ידלין הוא מי ששכנע את הוריו של חסון לקנות עבורו אקורדיון, כדי שינגן בפעילויות השבט.
בצה"ל שירת בנח"ל כעוזרו של זאב חבצלת, וסייע לו להפיק מופעים בכנס הנח"ל. לאחר קורס קצינים שירת קצין ההווי ובידור של הנח"ל.
ראשית הקריירה

במסגרת שירותו הצבאי היה חסון אחראי על להקת הנח"ל השנייה, שבה שירתו יוסי בנאי, יונה עטרי, גאולה גיל, דובי זלצר ודוד ברגמן. במקביל הקים את צוות ההווי הראשון בצה"ל, שבו שירתו בין השאר נעמי שמר (אז נעמי ספיר) ונחום היימן.
למד בקונסרבטוריון למוזיקה בתל אביב ובמדרשה למוזיקה. בין מוריו היה גארי ברתיני. ברתיני עבד אז בקול ישראל, וביקש מחסון להצטרף אליו בהפקת ועריכת תוכניות של מוזיקה עברית ברדיו.
קול ישראל

מ-1957 ערך חסון תוכניות של זמר עברי בקול ישראל, אך לנוכח ההיצע הדל בתקליטייה יזם הקלטות חדשות לשירים עבריים ותיקים, בתמיכתם של מנהלי התוכניות לאה פורת וישעיהו ספירא. חסון גייס זמרים צעירים, נגנים מן התזמורת הפילהרמונית ומעבדים כגון משה וילנסקי, אלכס וייס, נעם שריף, צבי אבני, יחזקאל בראון, שמעון כהן וחנן וינטרניץ. בין הביצועים החדשים שהוקלטו באותה מסגרת היו אלה של אסתר עופרים ל"היו לילות" ו"פזמון ליקינתון", אריק לביא ל"שיר הקטר" ו"את חכי לי ואחזור" ונחמה הנדל ל"אני מאמין (שחקי שחקי)".
במסגרת עבודתו גם יזם הקלטות מחודשות של שירים המלווים בריקודי עם, בביצועה של להקה שאת הקמתה יזם לצורך העניין ונקראה לרוקדים הידד, וכן יזם את הקמת המקהלה חבורת רננים.
פסטיבל הזמר

כמנהל המחלקה למוזיקה עממית ישראלית, ב-1960 מונה לעורך ולמפיק של פסטיבל הזמר והפזמון, על פי רעיון של עובד המחלקה ישראל דליות. הפיק כמעט את כל פסטיבלי הזמר, למעט זה של 1967, אז שהה בהשתלמות בטלוויזיה הצרפתית (את הפסטיבל באותה שנה, שבו בוצע לראשונה השיר "ירושלים של זהב", הפיק גיל אלדמע, שציין בעבר את השפעתו הגדולה של חסון על הקריירה שלו, בדומה לאמנים אחרים).
כמפיק ועורך הפסטיבל היה חסון בעל השפעה רבה על בחירת השירים והמבצעים, כשבחלק מהמקרים הוא שיזם וקידם את יצירתם של שירים שנהפכו לקלאסיקות. הוא הרבה להמליץ לוועדת הפסטיבל על זמרים בראשית דרכים, ובין השאר, הוא ששכנע את שלמה ארצי לשיר את "פתאום עכשיו, פתאום היום (אהבתיה)", לאחר שזמרים אחרים סירבו, ואת הגשש החיוור לשיר את "מים לדוד המלך", ליהק את יהודית רביץ לשיר את "סליחות", יזם את החיבור בין אריק איינשטיין ליפה ירקוני לצורך השיר "איילת החן", יזם את החיבור בין נחום היימן לפרברים, הוביל לכך שדפנה ארמוני וצוות הווי חיל האוויר ישירות את "בתוך" ועוד. בכך, לאורך שנים ארוכות, היה חסון לאחד מ"מגלי הכישרונות" הבולטים בישראל ומי שיכול היה להוליד קריירות שלמות.
כעורך הפסטיבל הוא גם מי שהיה אחראי על הקטעים האמנותיים שמחוץ לתחרות, בין אם הופעות של זמרים מוכרים (יהורם גאון, אילנית, הגשש החיוור וכו'), שירים מיוחדים שנכתבו לערבים האלה ("ספירת מלאי" של יוסי בנאי) או קטעי סאטירה והומור, כמו מערכוני "תולדות הזמר העברי" שכתב דן אלמגור וביצעו גדי יגיל וחנה לסלאו, בראשית דרכה. חסון היה גם מי שבחר את מנצחי התזמורת, מעבדי השירים ומנחי הפסטיבלים (יצחק שמעוני ולאחר מכן רבקה מיכאלי).
תוכניות מיוחדות ואולפן הקלטות

הפיק וערך את תוכנית הרדיו "מועדון הזמר" שהנחו מאיר הרניק ורבקה מיכאלי, ושבה הופיעו בין השאר נחמה הנדל, חוה אלברשטיין, הפרברים, הדודאים, הגבעתרון ודורית ראובני. לצורך התוכנית ולצורך הפקות נוספות של קול ישראל, כגון התוכנית "שלכם לשעה קלה", "תשואות ראשונות" ו"שוב יוצא הזמר", יזם את הקמת אולפן ההקלטות של קול ישראל בתל באביב, בבית המורה.
בקול ישראל חסון גם הפיק וערך את התוכניות הפומביות הגדולות "אנו נהיה הראשונים" (משירי העליות הראשונות, עם יצחק שמעוני) ו"פזמון חוזר" (משירי הלהקות הצבאיות).
במסגרת פעילות בבית המורה יזם את ההקלטות של כל תוכניות הלהקות הצבאיות, וכך הכיר היטב את הזמרים הבולטים בלהקות הצבאיות באותה תקופה, שאחר כך ליהק לאירועי הזמר השונים, כולל פסטיבל הזמר. בין הזמרים שאיתר ושילב בהקלטות שונות ובפסטיבלים באותה תקופה היו שלמה ארצי, ששי קשת, אבי טולדנו, שולה חן, רבקה זהר, ריקי גל, מירי אלוני, יגאל בשן ויזהר כהן.
כמו כן היה אחראי להקלטת המופעים הפומביים בקול ישראל, ובהם אלה של אסתר עופרים בהיכל התרבות ושל הזמרת הצרפתייה ברברה.
טלוויזיה ואירוויזיון

ב-1974 מונה למנהל מחלקת הבידור של הטלוויזיה הישראלית, תפקיד בו שימש עד פרישתו לגמלאות ב-1996.
כמנהל המחלקה היה אחראי לשעשועונים שהפיק יצחק קול ("זה הסוד שלי", "תשע בריבוע" ועוד) ויזם את רוב תוכניות הבידור של המחלקה, כגון "להיט בראש" ו"סיבה למסיבה". את "שעה טובה" יזם עם מני פאר, את "עד פופ" עם אהוד מנור. בתפקיד זה גם גייס לטלוויזיה במאים ומפיקים שהפכו לחלק מרכזי מעבודתה בתחום הבידור, כגון אהרון גולדפינגר, צדי צרפתי, חיים מלובן, דליה גוטמן, אהרונה דיין, אומנה כהן ודינה כהנוביץ'.
כמנהל מחלקת הבידור היה חסון אחראי לשליחת השיר הישראלי לאירוויזיון, והוא גם מי שהמציא את השם "קדם אירוויזיון" לתחרות שבה נבחרו השירים לאחר תום פסטיבלי הזמר.
מחוץ לרשות השידור

במקביל לעבודתו ברשות השידור, בסוף שנות השבעים החל לערוך ולהפיק את "שחרית 11:11", מסגרת הקונצרטים הקלאסיים המתקיימת מדי שבת בבוקר במועדון צוותא בתל אביב. גם לאחר פרישתו לגמלאות מרשות השידור המשיך לעשות זאת, עד היום (2018).
נשוי להדה זהבי, בת קיבוץ מעוז חיים ויוצאת להקת הנח"ל, ואביו של מעצב הפנים דניאל חסון.
לקריאה נוספת

ובא לציון חסון - סיפורו של חנוך חסון, בפרויקט שימור המוזיקה הישראלית של דודי פטימר
כך היה עם חנוך חסון, תוכניות של יגאל רביד בערוץ 1
על סדרת הקונצרטים "שחרית 11:11" באתר הבמה
יובל ניב, "פסטיבל הזמר והפזמון הישראלי בין מלחמת ששת הימים למלחמת יום כיפור: פופ בשירות המדינה", עבודת גמר לתואר מוסמך, אוניברסיטת תל אביב, 2015. (העבודה באתר הספרייה הלאומית)
הערות שוליים

↑  גיל אלדמע, באתר פרס ישראל
↑  יובל ניב, כלילה הבא אל האוח: שיר החרטה האישי שהפך להמנון הסליחות החילוני, באתר Xnet‏, 10 ביולי 2005
↑  אדם - הערוץ הרשמי (2013-04-29), אירופה לשלוש דקות - פרק 1, נבדק ב-2018-05-26
| --- | --- |
בקרת זהויות :  NLI: 987007516926305171  MusicBrainz: 3a1f52ef-fea7-4a9f-a55a-55b4a79ba8f8
טבצ'ינגה

| --- | --- |
דגל טבצ'ינגהדגל טבצ'ינגה

 מדינה:  ברזיל ברזיל
 מדינה:  אמזונאס (מדינה) אמזונאס
 ראש העיר:  רימונדו קוואלירו קאלדאש   RAIMUNDO CARVALHO CALDAS
 שפה רשמית:  פורטוגזית
 תאריך ייסוד:  1766
 שטח:  3,225 קמ"ר
 גובה:  60 מטרים
 אוכלוסייה:  ‏
  ‑ בעיר:  66,764 (2022)
 קואורדינטות:  4°15′09″S 69°56′17″W﻿ / ﻿4.2525°S 69.938055555556°W﻿ / -4.2525; -69.938055555556 
 אזור זמן:  UTC -4
 http://www.tabatinga.am.gov.br/
  מפת מיקום  מפה מפורטת   (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיטבצ'ינגה(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיטבצ'ינגה(למפת אמזונאס רגילה) מנאוס פרינטינס קוארי טפה מאניקורה אומאיטה רוריימה גיאנה פארה מאטו גרוסו רונדוניה אקרי פרו קולומביה ונצואלהטבצ'ינגה(למפת אמזונאס מוגדלת) מנאוס פרינטינס קוארי טפה מאניקורה אומאיטה רוריימה גיאנה פארה מאטו גרוסו רונדוניה אקרי פרו קולומביה ונצואלהטבצ'ינגה  he tabBackground:;tabBorder:#aaa;defaultTab:0;
טבצ'ינגה (בפורטוגזית: Tabatinga; במקור: Forte de São Francisco Xavier de Tabatinga) היא עיר במדינת אמזונאס שבברזיל. העיר שוכנת בקרבת מפגש שלושת הגבולות (Tres Fronteras) שבין ברזיל, פרו וקולומביה. יחד עם העיר הקולומביאנית השכנה לטיסיה והעיר הפרואנית השכנה סנטה רוסה דה יברי (Santa Rosa de Yavari), היא יוצרת מטרופולין שמספר תושביו עולה על 100,000 איש המשתרע לאורך נהר האמזונאס. ההתיישבות הפורטוגזית הראשונה באזור הוקמה במאה ה-18 כמוצב צבאי. טבצ'ינגה הפכה לעיר עצמאית ב-1 בפברואר 1983. קודם לכן היא הייתה חלק מהעיר  בנז'מין קונסטן. העיר נחשבת לנקודת הכניסה הראשית של סם הקוקאין לברזיל. טבצ'ינגה היא מקום מושבה של דיוקסיה קתולית.
הערות שוליים

↑  Tom Philips (4 January 2011). "Rio drug trade turns Amazon city into crime capital". The Guardian.
| --- | --- |
בקרת זהויות :  LCCN: n2010077360  VIAF: 160833685   WorldCat (עם VIAF): 160833685 
ערך זה הוא קצרמרבנושא יישובים בברזיל. אתם מוזמנים לתרום לוויקיפדיה ו.
טלפון שבור

טלפון שבור הוא משחק מיומנות דיבור שיתופי בו כל משתתף לוחש בתורו למשתתף הבא אחריו בתור ביטוי או משפט שלחש לו המשתתף הקודם בתור. השגיאה המצטברת מסתכמת לעיתים קרובות בכך שהקשר בין הביטוי הסופי לביטוי ההתחלתי קלוש ביותר, וההבדל בין השניים משעשע את המשתתפים. המשחק מהווה לרוב משחק חברה במסיבות או בפעולות בתנועת נוער. הוא משמש כהדמיה לשגיאה מצטברת, ובייחוד לחוסר הדיוק המסוכן שבשמועות.
אופן המשחק

המשתתפים מתמקמים כך שהם יכולים ללחוש לשכנם הקרוב ביותר, בלי שמשתתפים אחרים ישמעו מה הם אמרו לו. המשתתף הראשון בוחר ביטוי ולוחש אותו חלש ככל שניתן לשכנו. זה לוחש את הביטוי ששמע באופן מדויק כמיטב יכולתו לשכן הבא. המשתתף שחותם את הסבב מבטא בקול רם את המסר שקיבל.
ברוב המקרים המסר המתקבל בתום התהליך שונה מאוד מן המסר המקורי. עיוות מכוון של המסר נחשב על פי רוב כרמאות, אך מצד שני, אם המסר פשוט מדי, עשוי להיות שינוי טבעי מועט ולפיכך מאכזב.
בגרסה של המשחק המכונה "מרכזנית" (operator), יש לכל מאזין הזדמנות אחת לבקש מן הדובר שיחזור על דבריו.
למשחק בגרסתו השיתופית, שהיא הנפוצה יותר, אין מנצח - בדרך כלל מטרתו הנאה מן ההבדל בין המסרים בלבד. לעומת זאת, קיימת גרסה התחרותית, בה מתחרה המשתתף הראשון כנגד הקבוצה. מטרת המשתתף הראשון לבחור ביטוי מסובך דיו כך שהקבוצה לא תוכל להעבירו נכונה. מטרת הקבוצה להצליח להעביר את המסר באופן מדויק. על הקבוצה ללחוש כך שהמשתתף הראשון לא יוכל לשמוע את ההתלחשויות ביניהם.
שימושים דידקטיים

בנוסף להנאה הקומית שהוא מסב למשתתפיו, למשחק יש גם ערך חינוכי: הוא מדגים כמה קל למידע להסתלף בתקשורת עקיפה. נעשה במשחק שימוש בבתי ספר כדי לדמות את התפשטותה של שמועה על השלכותיה ההרסניות.
ניתן גם להשתמש במשחק כדי ללמד ילדים צעירים כיצד לשלוט בעוצמת קולם ולהקשיב בדריכות. במקרים אלה המשחק "מוצלח" אם המסר הועבר בהצלחה ללא עיוותים תוך לחישות בלבד.
ניתן להשתמש במשחק גם בקרב תלמידי שפות זרות, כאשר האתגר שבהגייה המדויקת ובהבנת הנשמע מורכב יותר בשל עוצמת הקול הנמוכה, ולכן דרושה שליטה טובה יותר בדקויות המבטא.
בתרבות

בפרק "The PTA Disbands" (התפרקות ועד ההורים) של סדרת הטלוויזיה משפחת סימפסון, בארט מנסה להפיץ בקרב מורי בית הספר היסודי של ספרינגפילד את המסר "סקינר אמר שהמורים עומדים להישבר בכל רגע". כאשר המסר מגיע למרת קראבאפל, הוא הופך ל"סקינר אמר שהמורים עומדים להישבר בכל רגע, מדיח כלים קוף סגול".
הקטע הבא הוא תרגום של ציטוט מתוך הסרט "Johnny Dangerously":
תרגום חופשי מתוך רצועת הקומיקס זיטס מ-8 בינואר 2006:
[תמונה 1]
בקטע מתוך רצועת הקומיקס "פוצ' קפה" קבוצת כלבים משחקים טלפון שבור ולוחשים ווף זה לזה עד שחתול נדחף למשחק ולוחש מיאו. אז אחד הכלבים מכריז בקול: "אוקיי, מי שבר את הטלפון?"
בתרבות האנגלית מסופר סיפור על גנרל בלתי מזוהה, אולי במלחמת העולם הראשונה, ששלח מסר לעורף. המסר הגיע בתור "Send three and fourpence, we're going to a dance" (שלחו מטבע של שלושה שילינג וארבעה פני, אנו הולכים לנשף ריקודים). המפקד בעורף השיב שהוא לא יודע מה קורה בחזית, אבל אף אחד לא עומד לצאת לרקוד. המסר המקורי היה "Send reinforcements, we're going to advance" (שלחו תגבורת, אנו הולכים להתקדם).
שמות נוספים

המשחק מכונה בבריטניה, ניו זילנד ואוסטרליה "לחישות סיניות", מתוך תפיסה שהשפה הסינית בלתי ניתנת להבנה, אך בארצות הברית רואים שם זה כפוגע ובלתי תקין פוליטית, ומשתמשים בכינוי "טלפון שבור" במקומו. יש הטוענים שמקור השם בתקופת קונפוציוס (המאה ה-6 לפנה"ס), עת היו מעבירים מסרים לאורך החומה הגדולה של סין (החומה הסינית) מצידה במערבי של סין לצידה המזרחי ולעיתים היו מסרים אלו משתנים בדרך. יש הרואים בכך שבטאיוון מכנים את המשחק "לחישות סיניות" עדות לכך שהשם אינו פוגע בדוברי סינית. שמות נוספים קשורים לשמועות ולרכילות.
בולגרית: развален телефон ("טלפון שבור")
קטלאנית: El telèfon ("הטלפון")
סינית: 以訛傳訛 ("העבר שגוי עם שגוי")
קרואטית: pokvareni telefon ("טלפון שבור")
צ'כית: tichá pošta ("דואר שקט")
דנית: hviskeleg ("משחק לחישות")
פינית: rikkinäinen puhelin ("טלפון שבור")
צרפתית: téléphone arabe ("טלפון ערבי")
גרמנית: sistille Post ("דואר שקט")
יוונית: χαλασμένο τηλέφωνο ("טלפון שבור")
איטלקית: telefono senza fili ("טלפון בלי חוטים")
יפנית: 伝言ゲーム ("משחק מסרים")
לטבית: klusie telefoni ("טלפון שקט")
מקדונית: расипан телефон ("טלפון שבור")
נורווגית: hviskeleken ("משחק הלחישות")
פולנית: głuchy telefon ("הטלפון החרש" / "טלפון מת")
פורטוגזית: telefone estragado ("broken telephone")
רומנית: telefonul fără fir ("טלפון אלחוטי")
רוסית: испорченный телефон / глухой телефон ("טלפון שבור" או "טלפון חרש")
סרבית: Gluvi Telefoni ("הטלפון החרש" / "טלפון מת")
ספרדית: el teléfono estropeado/dañado/descompuesto ("טלפון שבור") el telefonito
שוודית: viskleken ("משחק הלחישות")
טורקית: Kulaktan kulağa ("מאוזן לאוזן")
שיאים

המשחק הגדול ביותר של טלפון שבור שנערך אי פעם אורגן בידי הקוסם מק קינג, ב-6 בינואר 2004, בקזינו הרה'ס בלאס וגאס. במשחק השתתפו 614 איש. קינג החל בלחישת המסר "Mac King is a comedy magic genius" (מק קינג הוא גאון קסם קומי) ובסוף המשחק הושמע המסר "Macaroni cantaloupe knows the future", אשר היה שונה מעט ממה שקינג חזה.
ראו גם

אפיסטמולוגיה
סיפור עם
שמועה
הערות שוליים

↑  Blackmore, Susan J. (2000). The Meme Machine. Oxford University Press. p. pg.x. ISBN 019286212X. The form and timing of the tic undoubtedly mutated over the generations, as in the childhood game of Chinese Whispers (Americans call it Telephone)
↑  Jackman, John; Wendy Wren (1999). "Skills Unit 8: the Chinese princess". Nelson English Bk. 2 Teachers' Resource Book. Nelson Thornes. ISBN 0174246056. Play 'Chinese Whispers' to demonstrate how word-of-mouth messages or stories quickly become distorted
↑  Collins, Margaret (2001). Because We're Worth It: Enhancing Self-esteem in Young Children. Sage. p. 55. ISBN 1873942095. Explain that speaking quietly can be more effective in communication than shouting, although clarity is important.  You could play "Chinese Whispers" to illustrate this!
↑  Barrs, Kathie (1994). music works: music education in the classroom with children from five to nine years. Belair. p. 48. ISBN 0-947882-28-6. Listening skills:...Play Chinese Whispers
↑  For example, see Hill, op. cit.; or Morris, Peter; Alan Wesson (2000). Lernpunkt Deutsch.: students' book. Nelson Thornes. p. p.viii. ISBN 0174402678. Simple games for practising vocabulary and/or numbers: ... Chinese Whispers: ...the final word is compared with the first to see how similar (or not!) it is.
↑  Hill, Monica (2005). Harsh Words: English words for Chinese learners. Hong Kong University Press. p. 133. ISBN 9622097170. Oral practice can help eliminate some of the pronunciation errors, for example by playing 'Chinese whispers'
↑  "Centennial: 10 Records Vegas Holds: Longest game of Telephone". Vegas.com. נבדק ב-2007-03-27.
טבק (חומר גלם)

ייבוש טבק בתנור במיטלפורד, ויקטוריה, אוסטרליה מ-2018. תנור זה נבנה בשנת 1957, והועבר לפארק רוטרי בשנת 2000. תנורים מסוג זה נבנו משנות השלושים המוקדמות ועד שנות השישים המאוחרות.
עלי טבק בסמ"ה מיובשים תחת השמש בכפר קסנתי, יוון
טבק הוא מוצר המיוצר מעלי צמח הטבק (ממינים שונים), לאחר שעברו תהליך עיבוד, הכולל ייבוש ושימור. הצמח הוא חלק מהסוג "ניקוטיאנה" (אנ') וממשפחת הסולניים. בעוד שיותר מ-70 מינים שונים של ניקוטיאנה ידועים, המין הנפוץ והמוכר ביותר הוא ניקוטיאנה טבקום. המין העוצמתי יותר ניקוטיאנה רוסטיקה (אנ') נמצא גם הוא בשימוש ברחבי העולם.
הטבק מכיל ניקוטין, שהוא אלקלואיד ממכר אשר ממריץ את מערכת העצבים, והרמלה אלקלואידים (אנ').
עלי הטבק המיובשים משמשים בעיקר לעישון סיגריות, סיגרים, וכטבק למקטרת ולנרגילה. הטבק נצרך גם בדרכים נוספות ובהן טבק הרחה, טבק לעיסה (אנ'), טבילת טבק (אנ'), וסנוס.
ההשפעות הבריאותיות של עישון טבק הן רבות. השימוש בטבק הוא גורם סיכון למחלות רבות, במיוחד אלה המשפיעות על הלב, הכבד והריאות, ועלול לגרום לסוגים שונים של מחלת הסרטן, ובעיקר לסרטן הריאה.
ב-2008 הכריז ארגון הבריאות העולמי על טבק כגורם תמותה מספר אחד שניתן למניעה בעולם.
במדינות שונות נחקקו חוקים שנועדו להקשות על צריכת מוצרי טבק. כך, בישראל, בדצמבר 2018 אישרה הכנסת חוק להגבלת פרסום מוצרי טבק ושיווקם.
ראו גם

טבק (שיח)
הערות שוליים

↑  Rudgley, Richard. "Tobacco: from The Encyclopedia of Psychoactive Substances". Biopsychiatry. Little, Brown and Company (1998). נבדק ב-26 בנובמבר 2017. {{cite web}}:  (עזרה)
↑  "WHO Report on the global tobacco epidemic, 2008 (foreword and summary)" (PDF). World Health Organization. 2008. p. 8. Tobacco is the single most preventable cause of death in the world today.
↑  אריק בנדר, ‏הכנסת אישרה את החוק להגבלת פרסום מוצרי טבק ושיווקם, באתר מעריב אונליין, 31 בדצמבר 2018
| --- | --- |
בקרת זהויות :  NLI: 987007538806905171  BnF: cb11935399d (data)  GND: 4136670-0  HDS: 014001  LCCN: sh85135709  NARA: 10643339  NKC: ph126410
יאנוש ליבני

| --- | --- |

איור של ליבני מנסה לדקור את הקיסר
 לידה:  8 בדצמבר 1831 צ'אקוואר, הונגריה 
 הוצאה להורג:  26 בפברואר 1853 (בגיל 21) וינה, האימפריה האוסטרית 
 מדינה:  האימפריה האוסטרית 
 
יאנוש ליבני (בהונגרית: Libényi János‏; 8 בדצמבר 1831 – 26 בפברואר 1853) היה חייט הונגרי אשר התפרסם בשל ניסיונו הכושל להתנקש בחייו של פרנץ יוזף הראשון, קיסר אוסטריה.